**БІЛІМ БЕРУ ҚЫЗМЕТІН ЛИЦЕНЗИЯЛАУ БӨЛІМІНІҢ ЕРЕЖЕСІ**

**І. ЖАЛПЫ ЕРЕЖЕЛЕРІ**

1.1. Білім беру қызметін лицензиялау бөлімі (бұдан әрі - Бөлім) «Қазақстан Республикасы Оқу-ағарту министрлігінің Білім саласында сапаны қамтамасыз ету комитеті Астана қаласының Білім саласында сапаны қамтамасыз ету департаменті» мемлекеттік мекемесінің (бұдан әрі-Департамент) құрылымдық бөлімі болып табылады.

1.2. Бөлім өз қызметін Қазақстан Республикасының Конституциясы, Қазақстан Республикасының заңдарына, Қазақстан Республикасының Президенті мен Үкіметінің актілеріне, өзге де нормативтік құқықтық актілерге, сондай-ақ Астана қаласының Білім саласында сапаны қамтамасыз ету департаментінің Ережесіне сәйкес жүзеге асырады.

1.3. Бөлім басшысын департамент басшысы конкурс негізінде тағайындайды.

1.4. Бөлім қызметкерлерінің лауазымдық міндеттерін Департамент басшысымен бекітілген қызметтік нұсқаулықтарға сәйкес бөлім басшысы белгілейді.

1.5. Ішкі есеп формалары және ақпаратты беру өлшемдері Департамент басшымен бекітіледі.

**ІІ. МІНДЕТТЕРІ**

2.1. Білім беру саласындағы бірыңғай мемлекеттік саясатты іске асыру;

2.2. Қазақстан Республикасы Заңдарын және білім беру саласындағы нормативтікқұқықтық актілердің, «Бастауыш, негізгі орта, жалпы орта, техникалық және кәсіптік, орта білімнен кейінгі білім беру, діни білім беру саласында білім беру қызметімен айналысуға лицензия беру» мемлекеттік қызмет көрсету қағидаларының орындалуын жүзеге асыру.

2.3. «Бастауыш, негізгі орта, жалпы орта, техникалық және кәсіптік, орта білімнен кейінгі білім беру ұйымдарынан шығатын ресми құжаттарды апостильдеу" мемлекеттік қызмет көрсету қағидалары» мемлекеттік қызмет көрсету қағидаларының орындалуын қамтамасыз ету.

2.4. Департамент қызметінің қаржылық әрекеті.

**ІІІ. ҚЫЗМЕТІ**

3.1. Меншіктік түрлеріне қарамастан жалпы білім беру, кәсіптік және техникалық білім беру, жалпы білімнен кейінгі білім беру мекемелерінің қызметін лицензиялауға қатысты мәселелерді қарастыру, лицензиялауды жүзеге асыру;

3.2. Лицензиялау кезінде материалдарды қарау және білім беру қызметін жүргізу құқығына лицензия көшірмесін және (немесе) қосымшасын пікір беру, қайта ресімдеу жөніндегі құжаттар топтамасын дайындау: бастауыш, негізгі орта, жалпы орта білім беру жалпы оқыту бағдарламаларын іске асыратын заңды тұлғаларға; техникалық және кәсіптік білім беру, оның ішінде кәсіптер мен мамандықтар бойынша кәсіптік бағдарламаларды іске асыратын заңды тұлғаларға; орта оқу орнынан кейінгі білімнің, оның ішінде мамандықтар бойынша кәсіптік бағдарламаларды іске асыратын заңды тұлғаларға.

3.3. «Бастауыш, негізгі орта, жалпы орта, техникалық және кәсіптік, орта білімнен кейінгі білім беру ұйымдарынан шығатын ресми құжаттарды апостильдеу» мемлекеттік қызмет көрсету қағидалары талаптарының орындалуын жүзеге асыру;

3.4. Департаменттегі кадрлық, іс-жүргізу және қаржылық жұмыстарын атқару;

3.5. Бөлім құзыретіне енетін мәселелер бойынша жеке және заңды тұлғалардың ауызша және жазбаша өтініштерін қарау, заңнамада белгіленген мерзімде жауаптар дайындау;

3.6. Білім беру ұйымдарынан шығатын ресми құжаттарды апостильдеу бойынша жинақтық статистикалық есепті жүргізу, білім беру туралы (түпнұсқа) апостилденген құжаттар бойынша мәліметтер базасын үнемі жүргізу;

3.7. Өз құзіретіне енетін мәселелерді шешу үшін басқа мемлекеттік органдардың және комитеттің құрылымдық бөлімшелері ұйымдарының қызметкерлермен өзара байланыс жүргізу;

3.8. Қазақстан Республикасы Оқу-ағарту министрлігінің Білім саласында сапаны қамтамасыз ету комитетіне уақытылы ақпарат, есеп беру.

**IV. ҚҰҚЫҒЫ**

Білім беру қызметін лицензиялау бөлімі өз құзыретінде құқылы:

4.1. Қазақстан Республикасы білім беру саласындағы нормативтік –құқықтық актілерге өзгерту немесе толықтыру бойынша ұсыныстар жасауға;

4.2. Облыстағы басқару органдары мен білім беру ұйымдарымен бірлесе отырып, мониторингтік зерттеу жұмыстарының сапалы орындалуын бақылауға қатысу;

4.3. Өз қызметін орындауға қажетті болып табылатын ақпараттарды білім беруді басқару органдарынан, мекеме, ұйымдарынан алуға;

4.4. Комитет деңгейінде Департаменттің мәселелері бойынша шешімдер шығаруға қатысу.

**V. ҚҰРЫЛЫМЫ**

5.1. Бөлімнің құрылымы және штаттық саны Қазақстан Республикасы Оқу-ағарту министрлігінің Білім саласында сапаны қамтамасыз ету комитетімен әзірленеді және Қазақстан Республикасы Оқу-ағарту министрінің жауапты хатшысымен бекітіледі.

**VI. ӨЗАРА ӘРЕКЕТТЕСТІК ЖӘНЕ БАЙЛАНЫС**

6.1. Қарағанды облысының Білім саласында сапаны қамтамасыз ету департаментінің Білім беру қызметін лицензиялау бөлімі барлық құрылымдык бөлімдерімен әрекеттеседі.

6.2. Білім беру мәселелері бойынша барлық басқарамалар, мекемелер, ұйымдар және орталықтармен байланыс орнатады.

**VII. ЖАУАПТЫЛЫҒЫ**

7.1. Бөлім басшысы жауапты: Лауазымдық міндеттерін орындамағаны немесе сапасыз орындағаны үшін; Бөлім мамандарының еңбек тәртібін сақтамағаны үшін; Департамент басшысының бұйрықтары мен өкімдерін өз деңгейінде орындамағаны үшін; Бөлім қызметі туралы жалған ақпарат бергендігі үшін;

7.2. Бөлім мамандары лауазымдық қызметтеріне және локальді актілерге сәйкес белгіленген тәртіп бойынша жауапты.